Johann Gottfried Rosenberg

Johann Gottfried Rosenberg (født 1709 i Woldegk, død 4. juni 1776 i Schleswig) var en dansk-tysk arkitekt i rokokkotiden.
Fødselsdato kjennes ikke, men han ble døpt den 20. oktober 1709 i Woldegk i Mecklenburg-Strelitz. 

Rosenberg var svært aktiv i Pløn, Slesvig og Danmark i 1740- og 50-årene og satte et tydelig preg for ettertiden, spesielt i Bredgade i København. 

Han samarbeidet ofte med hoffbyggmester Nicolai Eigtved, som ble kjent som dansk rokokkos mester. De to arbeidet bl.a. sammen om Dehns palé, Bernstorffs palé og det Berckentinske palé. Av andre bygninger han har vært med på å oppføre eller bygge om kan nevnes Margård og Frederiksdal.

J.G. Rosenberg ble i 1760 utnevnt til landbyggmester i hertugdømmet Slesvig-Holsten og sto bl.a. for gjenoppbyggingen av Gråsten slott etter brannen i 1757. Det antas også at Augustenborg slott er oppført etter hans tegninger i perioden 1770–1776.

Han giftet seg 28. november 1738 i Kiel med Catharina Dorothea Kühnel, datter av Jürgen Kühnel og ektefellen Catharina Margaretha.

Rosenbergs sønn, Georg Erdman Rosenberg, ble også arkitekt, og slekten har siden fostret mange kjente personer innenfor kulturlivet.

 Galleri 

 Referanser 

 Eksterne lenker 


Kategori:Tyske arkitekter
Kategori:Danske arkitekter
Kategori:Rosenbergslekten
Kategori:Fødselsdato ikke oppgitt
Kategori:Fødsler i 1709
Kategori:Dødsfall i 1776